cyanic-selkie/wikianc huggingface dataset:
নিকোটিন
প্রথম ব্যবহার : কীটনাশক হিসেবে
= নিকোটিনের ক্ষতিকর দিক = গবেষণায় দেখা গেছে প্রতিবছর বিশ্বে ৪ মিলিয়ন লোক মৃত্যুবরণ করছে এই তামাক সেবনের ফলে। মনে করা হচ্ছে তামাক সেবনের হার এভাবে চলতে থাকলে ২০২০ সালের মধ্যে মৃত্যু এবং শারীরিক প্রতিবন্ধকতার প্রধান কারণ হবে তামাক সেবন। পরোক্ষ ধূমপানে শিশুর মারাত্মক ক্ষতি হতে পারে। শিশুরা এমনিতে দ্রুত শ্বাস নেয়, তা ছাড়া তাদের শ্বাসতন্ত্রও অপরিণত, তাই সিগারেটের ধোঁয়া সহজেই শিশুদের শ্বাসতন্ত্রে প্রবেশ করে সমূহ ক্ষতিসাধন করে। পরোক্ষ ধূমপানের কারণে শিশুর নিউমোনিয়া, ব্রংকিওলাইটিস, ব্রংকাইটিস, হাঁপানি ইত্যাদি রোগ হয়। শুধু যুক্তরাষ্ট্রেই প্রতিবছর তিন লাখ শিশু চারপাশের ধূমপানের কারণে নিউমোনিয়া ও ব্রংকাইটিসে ভোগে। পরোক্ষ ধূমপানে শ্বেত রক্তকণিকা ঠিকমতো কাজ করতে পারে না, ফলে শিশু অল্পতেই অসুখে ভোগে। যুক্তরাজ্যে প্রতিবছর পরোক্ষ ধূমপানের কারণে ১৭ হাজার শিশু বিভিন্ন রোগে হাসপাতালে ভর্তি হয়। পারিপার্শ্বিক ধূমপানের কারণে শিশুরও হৃদরোগ হতে পারে। এ ছাড়া মধ্যকর্ণের প্রদাহ, বধিরতা, মাথাব্যথা, মাথাঘোরা, ঝিমুনি, অস্থিরতাও হতে পারে। শিশুর স্বাভাবিক বেড়ে ওঠা ও মানসিক বৃদ্ধি ব্যাহত হয় ধূমপানের ধোঁয়ায়। যুক্তরাষ্ট্রে এক গবেষণায় দেখা গেছে, যেসব শিশু গণিত ও যুক্তিবিদ্যায় কম পারদর্শী তাদের বেশির ভাগেরই মা-বাবা ধূমপায়ী। এরা শিক্ষক ও সহপাঠীর সঙ্গে সঠিক আচরণ করতেও শেখে না। গর্ভাবস্থায় ধূমপান করলে সন্তানের মারাত্মক ক্ষতি হয়। কারণ গর্ভস্থ সন্তানের শরীরে যে রক্ত বাহিত হয় এর অক্সিজেন ধারণক্ষমতা কমিয়ে দেয় তামাকের কার্বন মনোক্সাইড। নিকোটিন গর্ভফুলের রক্ত-সরবরাহ হ্রাস করে। ফলে মায়ের শরীর থেকে পর্যাপ্ত পুষ্টি গর্ভস্থ সন্তানের শরীরে যেতে পারে না, তাই শিশুর বৃদ্ধিও ব্যাহত হয়। এ ছাড়া ধূমপানের কারণে গর্ভপাত কিংবা অপরিণত শিশু জন্মাতে পারে। এই অপরিণত শিশুরা আবার সংক্রমণ বা অন্য কোনো কারণে মৃত্যুর ঝুঁকির মধ্যে থাকে। মায়ের ধূমপানের কারণে অনাগত সন্তানের জন্মগত সমস্যাও হতে পারে। গবেষণায় দেখা গেছে, পরিবারে বাবা, বড় ভাই বা অন্য কেউ ধূমপান করলে শিশুরা সহজেই আকৃষ্ট হয়।
নিকোটিন প্রতিস্থাপন থেরাপি
নিকোটিন প্রতিস্থাপন থেরাপি (Nicotine replacement therepy বা সংক্ষেপে এনআরটি (NRT)) হল তামাক ব্যতীত অন্য উপায়ে নিকোটিন গ্রহণের মাধ্যমে তামাক সেবনের ব্যাধিতে আক্রান্ত ব্যক্তিদের চিকিৎসা করার জন্য একটি চিকিৎসাগতভাবে অনুমোদিত উপায়। এটি ধূমপান ত্যাগ বা তামাক চর্বণ বন্ধ করতে সহায়তা করার জন্য ব্যবহৃত হয়। এটি তামাক ধূমপান ত্যাগ করার সম্ভাবনা প্রায় ৫৫% বৃদ্ধি করে। প্রায়শই এটি অন্যান্য আচরণগত কৌশলগুলির সাথে ব্যবহার করা হয়। আলসারেটিভ কোলাইটিসের চিকিৎসার জন্যও NRT ব্যবহার করা হয়ে থাকে। এনআরটি-র প্রকারের মধ্যে রয়েছে এ্যাডহেসিভ প্যাচ, চুইংগাম, লজেন্স, নাজাল স্প্রে এবং ইনহেলার। এক সময়ে একাধিক ধরনের NRT ব্যবহার কার্যকারিতা বাড়াতে পারে।
= তথ্যসূত্র =
হযরতউল্লাহ জাজাই
২৭ আগস্ট, ২০১৮ তারিখে আয়ারল্যান্ডের বিপক্ষে একদিনের আন্তর্জাতিকে অভিষেক ঘটে তার। এরপূর্বে ১৬ ডিসেম্বর, ২০১৬ তারিখে সংযুক্ত আরব আমিরাতের বিপক্ষে টি২০আইয়ে অভিষিক্ত হয়েছেন হযরতউল্লাহ জাজাই। ফেব্রুয়ারি, ২০১৯ সালে আফগান ক্রিকেটের ইতিহাসে সর্বোচ্চ ব্যক্তিগত টি২০আই রান গড়েন। ২৩ ফেব্রুয়ারি, ২০১৯ তারিখে আয়ারল্যান্ডের বিপক্ষে মাত্র ৬২ বলে ১৬২ রান তুলে অপরাজিত ছিলেন তিনি।
ঘরোয়া ক্রিকেট
সেপ্টেম্বর, ২০১৮ সালে আফগান প্রিমিয়ার লীগের উদ্বোধনী আসরে কাবুল জোয়ানান দলের পক্ষে খেলার জন্যে মনোনীত হন। ১৪ অক্টোবর, ২০১৮ তারিখে বাল্খ লিজেন্ডসের বিপক্ষে এক ওভারে ছয়টি ছক্কা হাঁকান। এ সময়ে তিনি টুয়েন্টি২০ ক্রিকেটে দ্রুততম ১২ বলের অর্ধ-শতকের রেকর্ডের ভাগীদার হন। তৃতীয় খেলোয়াড় হিসেবে তিনি টি২০ খেলায় এক ওভারে ছয়টি ছক্কা হাঁকানোর অধিকারী হন। ঐ প্রতিযোগিতায় দশ খেলায় অংশ নিয়ে ৩২২ রান তুলে সর্বোচ্চ রান সংগ্রাহক হন।
অক্টোবর, ২০১৮ সালে বাংলাদেশ প্রিমিয়ার লীগের খসড়া তালিকায় ছিলেন ও ঢাকা ডায়নামাইটসের পক্ষে চুক্তিবদ্ধ হন।
আন্তর্জাতিক ক্রিকেট
২০১৬-১৭ মৌসুমে আফগান দলের সদস্যরূপে সংযুক্ত আরব আমিরাত গমন করেন। ১৬ ডিসেম্বর, ২০১৬ তারিখে দুবাইয়ে অনুষ্ঠিত সিরিজের দ্বিতীয় টি২০আইয়ে স্বাগতিক দলের বিপক্ষে অভিষেক পর্ব সম্পন্ন হয় তার। এরপর ২৭ আগস্ট, ২০১৮ তারিখে বেলফাস্টে অনুষ্ঠিত সিরিজের প্রথম ওডিআইয়ে স্বাগতিক আয়ারল্যান্ডের বিপক্ষে অভিষিক্ত হন তিনি।
আগস্ট, ২০১৮ সালে আয়ারল্যান্ড গমন করেন। মাত্র ৩৩ বলে ৭৪ রান তুলে সফরকারীদের জয় নিশ্চিত করেন তিনি। এ পর্যায়ে ২২ বলে যে-কোন আফগানের দ্রুততম টি২০আই অর্ধ-শতকের রেকর্ড গড়েন। ফেব্রুয়ারি, ২০১৯ সালে ভারতে অনুষ্ঠিত সফরকারী আয়ারল্যান্ডের বিপক্ষে আয়োজিত টি২০আই সিরিজের দ্বিতীয় খেলায় তিনি অপরাজিত ১৬২ রান তুলেন। এরফলে তিনি তার প্রথম টি২০আই সেঞ্চুরি করেন। অ্যারন ফিঞ্চের ১৭২ রানের পর এটিই দ্বিতীয় সর্বোচ্চ ব্যক্তিগত রান ও আফগান ব্যাটসম্যানদের পক্ষে সর্বোচ্চ টি২০আই রানের ইনিংসরূপে বিবেচিত। তার এ ইনিংসে ১৬টি ছক্কার মার ছিল যা রেকর্ড হিসেবে চিহ্নিত হয়ে আছে। প্রথম উইকেট জুটিতে ওসমান গণি’র সাথে ২৩৬ রান তুলেন যা টি২০আইয়ের ইতিহাসে যে-কোন জুটিতে সর্বোচ্চ সংগ্রহ। এরফলে, আফগানিস্তান দল মাত্র তিন উইকেট খুঁইয়ে ২৭৮ রান তুলে। এটিও টি২০আই খেলায় দলীয়ভাবে সর্বোচ্চ সংগ্রহ।
এপ্রিল, ২০১৯ সালে আফগানিস্তান ক্রিকেট বোর্ড ইংল্যান্ডে অনুষ্ঠিতব্য ক্রিকেট বিশ্বকাপকে ঘিরে ১৫-সদস্যবিশিষ্ট আফগানিস্তান ক্রিকেট দলের নামের তালিকা প্রকাশ করে। গুলবাদিন নায়েবের নেতৃত্বাধীন দলটিতে তিনিও অন্যতম সদস্যরূপে মনোনীত হন।
এলিজাবেথ টেইলর
ডেম এলিজাবেথ রোজমন্ড টেইলর ডিবিই (Dame Elizabeth Rosemond Taylor) বা লিজ টেইলর (জন্মঃ ২৭ ফেব্রুয়ারি, ১৯৩২ - মৃত্যুঃ ২৩ মার্চ, ২০১১) একজন ইংল্যান্ডে জন্ম নেয়া ব্রিটিশ-মার্কিন অভিনেত্রী। তিনি তার অভিনয় প্রতিভা ও সৌন্দর্যের জন্য বিশেষভাবে উল্লেখযোগ্য, সেই সাথে তার হলিউড জীবনপদ্ধতির জন্যও; যেমন: অনেকগুলো বিয়ে করা। টেইলরকে হলিউডের স্বর্ণযুগের অন্যতম অভিনত্রী হিসেবে ধরা হয়। তাকে তাই বলা হয় জীবনের থেকেও বড় তারকা।
অ্যামেরিকান ফিল্ম ইনস্টিটিউট টেইলরকে তাদের নারী কিংবদন্তি তালিকায় ৭ম স্থানে রেখেছে।
প্রাথমিক জীবন (১৯৩২-১৯৪২)
টেইলরের জন্ম উত্তর-পশ্চিম লন্ডনের একটি অভিজাত এলাকায় - হ্যাম্পস্টেডে। তিনি ছিলেন তার বাবা ফ্রান্সিস লেন টেইলর (১৮৯৭-১৯৬৮) ও মা সারা ভায়োলা ওয়ার্মব্রডের (১৮৯৫-১৯৯৪) ছোট মেয়ে। টেইলরের বড় ভাই হাওয়ার্ড টেইলর জন্মগ্রহণ করেন ১৯২৯ সালে। তাদের আমেরিকান মা-বাবা এসেছিলেন যুক্তরাষ্ট্রের আরাকানস সিটি থেকে। তারা জন্মসূত্রে মার্কিনী হলেও বাস করতেন ইংল্যান্ডে। টেইলরের বাবা পেশায় ছিলেন একজন ছবির ডিলার এবং মা ছিলেন মঞ্চ অভিনেত্রী, মঞ্চে যাঁর নাম ছিলো সারা সদার্ন। যখন ফ্রান্সিস টেইলরের সাথে ১৯২৬ সালে নিউ ইয়র্ক সিটিতে সারার বিয়ে হয়, তারপর সারা মঞ্চকে বিদায় জানান।
বিয়ে
টেইলর তার জীবনে সাতজন পুরুষকে মোট ৮ বার বিয়ে করেছিলেন:
মৃত্যুবরণ
টেলর কয়েক বছর ধরে বিভিন্ন ধরনের স্বাস্থ্যজনিত সমস্যায় ভুগছিলেন। ২০০৪ সালে ঘোষণা করা হয় যে, তিনি হৃদযন্ত্রের সমস্যায় ভুগছেন এবং ২০০৯ সালে তাকে কার্ডিয়াক সার্জারীর মাধ্যমে ভাল্ব প্রতিস্থাপন করা হয়। ফেব্রুয়ারি, ২০১১ সালে হৃদযন্ত্রের সমস্যার দরুন উন্নত চিকিৎসার জন্য সিডারস-সিনাই মেডিক্যাল সেন্টারে নিয়ে যাওয়া হয়। মার্চ ২৩, ২০১১ সালে টেলর চার সন্তানকে রেখে ক্যালিফোর্নিয়ার লস এঞ্জেলসের সিডারস-সিনাই মেডিক্যাল সেন্টারে ৭৯ বছর বয়সে প্রয়াত হন।
রাজকন্যা মানমতি
রাজকন্যা মানমতি (মে ১৩, ১৫৭৩ – এপ্রিল ১৮, ১৬১৯, আগ্রা) রাজপুত রাজকন্যা যিনি মুঘল সম্রাট জাহাঙ্গীরের ৩য় স্ত্রী এবং সম্রাট শাহজাহানের মাতা। তাকে মতান্তরে যোধা বাঈ নামেও ডাকা হয়।অনেকের মতে তার আসল নাম জগৎ গোসাই। মৃত্যুর পর তার নাম রাখা হয় বিলকিস মাকানি।
তিনি ছিলেন মাড়ওয়ারের (বর্তমান যোধপুর) রাজপুত শাসক উদয় সিং-এর কন্যা।
মৃত্যু
জগৎ গোসাইন ১৬ এপ্রিল ১৬১৯ এ আগ্রায় মারা যান।জাহাঙ্গীর মৃত্যুর বিষয়টি সংক্ষেপে উল্লেখ করেছিলেন, কেবল তিনি বলেছিলেন যে তিনি শ্বরের করুণা লাভ করেছেন। তার মৃত্যুর পরে, জাহাঙ্গীর আদেশ করেছিলেন যে সরকারী সমস্ত নথিতে তাকে বিলকিস মাকানী (খাঁটি বাসার লেডি) বলা হবে।
তাকে আগ্রার সুহাগপুরায় সমাধিস্থ করা হয়েছিল। তার সমাধিতে একটি উঁচু গম্বুজ, গেটওয়ে, টাওয়ার এবং ক্যান্টনমেন্ট এলাকায় অবস্থিত একটি বাগান রয়েছে।  এই সমস্ত কিছু ১৮৩২ সালে গানপাউডার দিয়ে উড়িয়ে দেওয়া হয়েছিল, এটির সাইট এবং উপাদান, পাথর এবং ইটের প্রয়োজনে, যা ব্রিটিশদের প্রয়োজন ছিল।
দেওয়াস কনিষ্ঠ রাজ্য
দেওয়াস কনিষ্ঠ রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির এই রাজ্যটি মধ্য ভারতে মারাঠা সাম্রাজ্য বিস্তারের সময় ১৭২৮ খ্রিস্টাব্দে প্রথম জীবাজী রাও পাওয়ার দ্বারা প্রতিষ্ঠা পায়। এইটি ছিল ১৫ তোপ সেলামী সম্মানপ্রাপ্ত দেশীয় রাজ্য। ১৮১৮ খ্রিস্টাব্দের ১২ই ডিসেম্বর তারিখে এটি ব্রিটিশ করদ রাজ্যে পরিণত হয়।
ইতিহাস
পেশোয়া বাজিরাও মারাঠাদের পাওয়ার বংশের দুজন বিশ্বস্ত সেনাধ্যক্ষ ভাই তুকোজীরাও এবং জীবাজীরাও শাসনকার্য স্বাভাবিক করার জন্য মালব অঞ্চলের প্রেরণ করেন। জীবাজীরাও ১৭২৮ খ্রিস্টাব্দে এই রাজ্যের পত্তন ঘটান।
দুই ভাই শাসনের সুবিধার্থে মালব অঞ্চল নিজেদের মধ্যে ভাগাভাগি করে নেন তাদের বংশধররাই ছিলেন যথাক্রমে দেওয়াস বরিষ্ঠ এবং দেওয়াস কনিষ্ঠ রাজ্যের পরবর্তী রাজ উত্তরসূরী। ১৮৪১ খ্রিস্টাব্দের পর প্রতিটি উপশাখা তাদের নিজেদের অঞ্চল পৃথক দেশীয় রাজ্য হিসেবে শাসন করা শুরু করে। রাজ্য দুটি একে অপরের সঙ্গে দারুণভাবে বিজড়িত ছিল, উভয়ের রাজধানী দেওয়াস শহরটি একটি মূল সড়কের ভিত্তিতে দুটি ভাগে বিভক্ত হয়েছিল, যার দুদিকে দুটি আলাদা প্রশাসনিক অঞ্চল, আলাদা ব্যবস্থাপনা এবং আলাদা বৈদ্যুতিন পরিকাঠামো প্রতিষ্ঠিত হয়। দুটি রাজ্যের রাজাধিরাজ একই শহরের দুটি পৃথক স্থানে রাজবাড়ী নির্মিত করে বসবাস করতেন ও দুটি পৃথক অঞ্চলে নিজের আধিপত্য প্রতিষ্ঠা করেন।
দেওয়াস কনিষ্ঠ রাজ্যের দরবাজ অলংকৃত করতেন রাজ্যের জায়গীরদার, সর্দার, ইস্তমুরাদার এবং মানকরীগণ৷
অওকিগাহারা
ভূগোল
বনের মেঝে প্রাথমিক আগ্নেয়শিলা দ্বারা গঠিত। হস্তনির্মিত বিভিন্ন যন্ত্রপাতি যেমন- শাবল, খন্তি ইত্যাদি দিয়ে বনের মেঝেতে গর্ত করা খুবই কঠিন। এছাড়া বনের ভেতর স্থানীয় স্বেচ্ছাসেবকদের দ্বারা নির্মিত কিছু মেঠো পথ আছে যেগুলোর মাধ্যমে আধা-নিয়মিতভাবে মৃতদেহ সংগ্রহ করা হয়। সাম্প্রতিক বছরগুলোতে পর্যটক ও অন্যন্য ভ্রমণকারীরা তাদের যাওয়ার পথে প্লাস্টিকের এক ধরনের টেপ ব্যবহার করে তাদের চিহ্ন রেখে যায় যাতে তারা পরবর্তীকালে পথ ভুলে না যায়। সরকারি লোকজন টেপের এই চিহ্ন মাঝে মাঝেই অপসারণ করে কিন্তু পর্যটকরা আবার লাগান। মূলত বনের প্রথম এক কিলোমিটারের মধ্যেই টেপের চিহ্ন বেশি দেখা যায়। তারপর ফুজি পর্বতমালার দিকে যতই গভীরে যাওয়া হয় বনের অবস্থা ততই আদিমযুগীয় মনে হয় ও মানুষের দেখা পাওয়া যায়না।
আত্মহত্যা
বনটি জাপানিদের কাছে আত্মহত্যার সবচেয়ে জনপ্রিয় জায়গা এবং সারা পৃথিবীতে দ্বিতীয় । আত্মহত্যার জন্য আমেরিকার সান ফ্রন্সিসকোর গোল্ডেন ব্রিজ এর পর এর অবস্থান। হিসাবমতে প্রতিবছর এখানে গড়ে ১০০ জন মানুষ আত্মহত্যা করে।
১৯৭০ সালে পুলিশ, স্বেচ্ছাসেবক ও সাংবাদিকদের নিয়ে একটি দল গঠন করা হয়েছিল যাদের কাজ ছিল মৃতদেহগুলো খুঁজে বের করা এবং লোকজনকে আত্মহত্যায় অনুৎসাহিত করা।  ১৯৬০ সালে সাইকো মাটসুমোটো নামক এক জাপানি লেখকের টাওয়ার অফ ওয়েবস নামে একটি উপন্যাস প্রকাশের পর থেকেই এখানে এসে আত্মাহত্যার প্রবণতা বেড়ে যায়। এই উপন্যাসের দুটি চরিত্র এই বনে এসে আত্মহত্যা করেছিল। এর পর থেকে জাপানিরা এই বনে এসে এই আশায় আত্মাহুতি দেয় যে তাদের সন্তানেরা পরবর্তীকালে ভালোভাবে চলতে পারবে।
আফতাব শিবদাসানি
আফতাব শিবদাসানি (आफ़ताब शिवदासानी, জন্মঃ জুন ২৫, ১৯৭৮) হচ্ছেন ভারতের হিন্দি চলচ্চিত্র শিল্পের একজন অভিনেতা। ১৪ মাস বয়স থাকাকালীন আফতাব সর্বপ্রথম একটি টিভি কমার্শিয়ালে প্রদর্শিত হবার সুযোগ পেয়েছিলেন। চলচ্চিত্র জগতে তিনি পা দেন ১৯৮৭ সালের চলচ্চিত্র মিঃ ইন্ডিয়া এর মাধ্যমে যেখানে তিনি শিশুশিল্পীর মর্যাদা পেয়েছিলেন। এরপর শাহেনশাহ (১৯৮৮), চালবাজ (১৯৮৯), আওয়াল নাম্বার (১৯৯০), সিআইডি (১৯৯০) এবং ইনসানিয়াত (১৯৯৪) চলচ্চিত্রে অভিনয় করেন।
১৯৯৯ সালে আফতাব মাস্ত চলচ্চিত্রের মাধ্যমে বলিউডে প্রাপ্তবয়স্ক অভিনেতা এবং নায়ক হিসেবে প্রবেশ করেন, চলচ্চিত্রটি রাম গোপাল বর্মা পরিচালনা করেছিলেন এবং উর্মিলা মাতন্ডকর আফতাবের বিপরীতে ছিলেন, আফতাব এই চলচ্চিত্রের জন্য 'জী সিনে এ্যাওয়ার্ড ফর বেস্ট মেইল ডেব্যু' এবং 'স্টার স্ক্রীন এ্যাওয়ার্ড' ফর মস্ট প্রমিজিং নিউকামার - মেইল পুরস্কার জিতেছিলেন। এরপর আফতাব বেশ কয়েকটি বাণিজ্যিকভাবে সফল চলচ্চিত্রে অভিনয় করেন যেমনঃ কসুর (২০০১), এই কসুর চলচ্চিত্রের জন্য তিনি 'জি সিনে এ্যাওয়ার্ড ফর বেস্ট এ্যাক্টর ইন এ নেগেটিভ রোল' পুরস্কার জিতেছিলেন এবং 'ফিল্মফেয়ার বেস্ট ভিলেন এ্যাওয়ার্ড'এ মনোনয়ন পেয়েছিলেন, কিয়া ইয়েহি পিয়ার হে (২০০২), আওয়ারা পাগল দিওয়ানা (২০০২), হাঙ্গামা (২০০৩), মাস্তি (২০০৪) ছিলো সফল চলচ্চিত্র। ২০০১ সালের চলচ্চিত্র পিয়ার ইশক অর মহাব্বাত, ২০০৩ সালের ডারনা মানা হে এবং ২০০৩ সালের ফুটপাত ছিলো মোটামুটি সফল।
ব্যক্তিগত জীবন
আফতাবের মার নাম হচ্ছে পুটলি এবং বাবার নাম প্রেম শিবদাসানি। তার বাবা পাকিস্তানের সিন্ধু প্রদেশের হিন্দিভাষী এক পরিবারে জন্মেছিলেন এবং তার মা ছিলেন ইরানি বংশোদ্ভূত। মুম্বাইয়ের লোকমান্য তিলক মার্গ এলাকার সেন্ট জেভিয়ার্স হাই স্কুলে পড়তেন আফতাব, এরপর তিনি মুম্বাইয়েরই এইচ আর কলেজ অব কমার্স থেকে স্নাতক সম্পন্ন করেন। ২০১২ সালে আফতাব নিন দুসাঞ্জ নামের এক মেয়েকে বিয়ের আংটি পরান, নিন দুসাঞ্জ পাঞ্জাবি মেয়ে যিনি লন্ডনে বড় হয়েছিলেন এবং পরে হংকংএ বসবাস করা শুরু করেন। ২০১৪ সালে নিন এবং আফতাব বিয়ে করেন একটি প্রাইভেট সেরেমনিতে যেখানে শুধু তাদের পরিবারের সদস্যরা ছিলেন।
১৯৮৭-১৯৯৪ঃ শিশু চরিত্র
আফতাবের বয়স যখন ১৪ মাস তখন তাকে একটি বিজ্ঞাপন চিত্রে কাজ করার জন্য নেওয়া হয়, ফেয়ারেক্স বেবি (শিশুদের খাবারের ব্র্যান্ড) বিজ্ঞাপনে কাজ করার জন্য আফতাবকে নেওয়া হয়েছিলো, এরপর আফতাব আরো অনেক টেলিভিশন বিজ্ঞাপনে কাজ করার সুযোগ পেয়েছিলেন। অনিল কাপুর অভিনীত ১৯৮৭ সালের চলচ্চিত্র মিঃ ইন্ডিয়াতে আফতাব শিশুশিল্পী হিসেবে অভিনয়ের সুযোগ পেয়েছিলেন, এছাড়াও তিনি ১৯৯০ সালে মুক্তিপ্রাপ্ত আওয়াল নাম্বার (দেব আনন্দ অভিনীত), ১৯৮৮ সালের শাহেনশাহ (অমিতাভ বচ্চন অভিনীত), ১৯৮৯ সালের চালবাজ (রজনীকান্ত অভিনীত) এবং ইনসানিয়াত (১৯৯৪ সালে মুক্তিপ্রাপ্ত, সানি দেওল অভিনীত) চলচ্চিত্রে কাজ করার সুযোগ পেয়েছিলেন শিশুশিল্পী হিসেবেই।
১৯৯৯-২০০৮ঃ প্রাপ্তবয়স্ক চরিত্রে অভিনয় এবং বলিউডে মোটামুটি জায়গা করে নেওয়া
১৯ বছর বয়স পর্যন্ত আফতাব টেলিভিশন বিজ্ঞাপনে কাজ করে যাচ্ছিলেন হঠাৎ তিনি চলচ্চিত্র পরিচালক রাম গোপাল বর্মার মাস্ত চলচ্চিত্রে কাজ করার প্রস্তাব পেয়ে যান, তখনো তিনি এইচ আর কলেজে অধ্যায়নরত ছিলেন। মাস্ত চলচ্চিত্রটিতে উর্মিলা মাটন্ডকর ছিলেন। মাস্ত চলচ্চিত্রটি ১৯৯৯ সালে মুক্তি পায়; মোটামুটি ব্যবসাসফলতা পায় চলচ্চিত্রটি এবং চলচ্চিত্রটির গানগুলো তখনকার তরুণ-তরুণীদের মনে জায়গা করে নিয়েছিলো। আফতাব এই চলচ্চিত্রে অভিনয়ের জন্য জি সিনে পুরস্কার (সেরা নবাগত অভিনেতা) এবং শ্রেষ্ঠ নবাগত অভিনেতা বিভাগে স্ক্রিন পুরস্কার পেয়েছিলেন। চলচ্চিত্রটির রিভিউে 'প্ল্যানেট বলিউড' এর ইকরাম নামক এক ব্যক্তি আফতাবের ভূয়সী প্রশংসা করেছিলেন।
২০০১ সালে আফতাব আবার চলচ্চিত্র জগতে ফিরে আসেন, বিক্রম ভাটের কসুর চলচ্চিত্রে তিনি লিসা রায়ের বিপরীতে অভিনয় করেন। তিনি এখানে ঋণাত্মক চরিত্রে অভিনয় করেছিলেন, একজন সাংবাদিক যে তার স্ত্রীকে খুন করে। এই চলচ্চিত্রের জন্য তিনি ফিল্মফেয়ার পুরস্কার (বেস্ট ভিলেন ক্যাটাগরি) জিতেছিলেন এবং তাকে ঋণাত্মক চরিত্রে অভিনয়ের জন্য জি সিনে পুরস্কার ও দেয়া হয়েছিলো। আফতাব এরপর সাইফ আলী খান, ফারদীন খান, টুইংকেল খান্না এবং সোনালী বেন্দ্রের সঙ্গে লাভ কে লিয়ে কুচ ভি কারেগা (২০০১) চলচ্চিত্রে অভিনয় করেন, এটির পরিচালক আফতাবের মাস্তএর রাম গোপাল বর্মা ছিলেন। চলচ্চিত্রটি ব্যর্থ হলেও আফতাবের অভিনয় প্রশংসিত হয়েছিলো।
২০০৩ সালে আফতাব ডারনা মানা হে, ফুটপাথ এবং হাঙ্গামা চলচ্চিত্রে অভিনয় করেন, হাঙ্গামা চলচ্চিত্রটি দর্শকপ্রিয়তা পেয়েছিলো, এটাতে অক্ষয় খান্না এবং রিমি সেন ছিলেন। ২০০৪ সালের চলচ্চিত্র মাস্তি ছিলো অনেক বড় হিট, মাস্তিতে বিবেক ওবেরয়, রিতেশ দেশমুখ, অমৃতা রাও, জেনেলিয়া ডি সুজা ছিলেন।
২০০৫ সালে আফতাব অন্তরা মালির সঙ্গে মিঃ ইয়া মিস এবং অনিতা হাস্যনন্দনীর সঙ্গে কোই আপ সা চলচ্চিত্রে অভিনয় করেন।
উ চীনা ভাষা
উ চীনা ভাষা বা উ ভাষা চীনীয় ভাষাসমূহের একটি অন্যতম গুরুত্বপূর্ণ দল যেটি মূলত পূর্ব চীনের সাংহাই নগরী, চিয়াংসু প্রদেশের দক্ষিণ-পূর্বভাগ (ইয়াংৎসি নদীর দক্ষিণের অংশ) ও চচিয়াং প্রদেশে প্রচলিত। এই অঞ্চলটি উ সাংস্কৃতিক অঞ্চল নামেও পরিচিত। চীনের প্রায় ৮% অধিবাসী তথা প্রায় ৯ কোটি লোক উ ভাষায় কথা বলে। হাংচৌ, সাংহাই, সুচৌ, নিংফো ও ওয়েনচৌ শহরগুলিতে এটি বিশেষভাবে প্রচলিত।
উ ভাষাটি আদিতে সুচৌ শহর থেকে ছড়িয়ে পড়ে। খ্রিস্টপূর্ব ৫ম শতক থেকে শহরটি চীনের একটি সাংস্কৃতিক কেন্দ্র ছিল। ১৪শ-১৫শ শতকে মিং রাজবংশের শাসনামলে সাংহাই নগরী একটি গুরুত্বপূর্ণ মহানগরে পরিণত হলে ভাষাটিও গুরুত্ব লাভ করা শুরু করে। ১৯শ শতকেও উ ভাষার সুচৌ উপভাষাটিকে মর্যাদাবাহী উপভাষা গণ্য করা হত। তবে ২০শ শতাব্দীর শুরুতে সাংহাই উপভাষাটি উ ভাষার প্রতিনিধিত্বকারী সাধারণ উপভাষাতে (কোইনে) পরিণত হয়। উ ভাষার বিভিন্ন উপভাষাভাষী বক্তাদেরকে কদাচিৎ ভুল করে "সাংহাই ভাষা"-র বক্তা হিসেবে গণ্য করা হতে পারে।
উ চীনা ভাষার সাথে আধুনিক প্রমিত ম্যান্ডারিন চীনা ভাষার বেশ পার্থক্য আছে। যেমন এটিতে আদর্শ চীনা ভাষার চারটি সুরের পরিবর্তে সাত বা আটটি সুর ব্যবহৃত হয়, যার দ্বারা শব্দের অর্থভেদ করা যায়।
উ ভাষার উপভাষাগুলিকে উত্তরীয় উ ভাষা ও দক্ষিণী উ ভাষা, এই দুইভাগে ভাগ করা যায়। উত্তরীয় উ উপভাষাগুলি একে অপরের জন্য পারস্পরিক বোধগম্য হলেও দক্ষিণী উ ভাষাগুলি এমনটি নয়।
ঐতিহাসিক ভাষাবিজ্ঞানীদের কাছে উ ভাষাগুলি খুবই তাৎপর্যপূর্ণ কেননা এগুলি প্রাচীন মধ্য চীনা ভাষার ঘোষ আদিব্যঞ্জনধ্বনিগুলি সংরক্ষণ করে রেখে চীনা ভাষার অন্যান্য প্রকারভেদ থেকে নিজেদের স্বতন্ত্র করে নেয়। এছাড়া ভাষাগুলি কণ্ঠনালীয় স্পৃষ্টব্যঞ্জন (glottal stop) দ্বারা স্পৃষ্ট সুর (checked tone) ধরে রেখেছে। উ ভাষা ও অন্যান্য চীনা ভাষার মধ্যে ধ্বনিতাত্ত্বিক অপসৃতি তাৎপর্যপূর্ণ। উ ভাষা, বিশেষ করে সুচৌ উপভাষাটি প্রমিত ম্যান্ডারিন চীনা ভাষার বক্তাদের কানে শুনতে কোমল লাগে, তাই উ ভাষাকে কদাচিৎ "কোমল ভাষা" বলা হয়।
১৯৮৬ সালে চীনের রাষ্ট্রীয় ভাষা কমিশন ম্যান্ডারিন চীনা ভাষা বাদে বাকী সব চীনা ভাষাকে "অসভ্য উপভাষা" হিসেবে বর্ণনা করে ছাত্রদেরকে সেগুলিতে কথা বলা নিষিদ্ধ করলে উ ভাষার অবক্ষয় শুরু হয়। ১৯৯২ সালে সাংহাইয়ের সমস্ত ছাত্রদেরকে শিক্ষা প্রাঙ্গনে সব সময়ের জন্য উ ভাষায় কথা বলতে নিষিদ্ধ করা হয়। ২০০০-এর দশকের শেষ থেকে উ ভাষাটি মূলক রান্নাঘরের ভাষা ও লোক গীতিনাট্যের ভাষায় পরিণত হয়। বর্তমানে উ ভাষার কোনও আনুষ্ঠানিক মর্যাদা নেই, কোনও আইনি সুরক্ষা নেই এবং এটির কোনও সরকার-অনুমোদিত রোমানীকরণ পদ্ধতি নেই।
টিলোস্কোলা ডার্গেই
টিলোস্কোলা ডার্গেই হল মথের একটি প্রজাতি। এটি স্যাটারনিডাই পরিবারের অন্তর্গত।
২০১১ সালে মথটি বর্ণিত হয়। প্রাণীবিজ্ঞানী ক্লদ লেমায়ার প্রথম মথটির বর্ণনা দেন।
এটি মেক্সিকোতে পাওয়া যায়।
সাতবাড়িয়া ইউনিয়ন
সাতবাড়িয়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
ক্ষমতাসীন-বিরোধী
ক্ষমতাসীন বিরোধী মনোভাব হল ক্ষমতাসীন রাজনীতিবিদদের বিপক্ষে ভোট দেওয়ার পক্ষে। এটি কখনও কখনও একটি "বামস আউট" অনুভূতি হিসাবে উল্লেখ করা হয়। ক্ষমতাসীন বিরোধী মনোভাবের সময়কাল সাধারণত তরঙ্গ নির্বাচন দ্বারা চিহ্নিত করা হয়। এই অনুভূতিটি মেয়াদ সীমার জন্য সমর্থনের দিকেও নিয়ে যেতে পারে।
একটি দ্বি-দলীয় ব্যবস্থায়, ক্ষমতাসীন বিরোধী ভোটাররা ক্ষমতাসীনদের বিরুদ্ধে ভোট দেওয়ার সময় শুধুমাত্র একটি দলকে ভোট দিতে পারে; বহু-দলীয় ব্যবস্থায়, জনসাধারণের মেজাজ, অর্থাৎ, সংশ্লিষ্ট নীতিগত বিষয়গুলির একটি সেটের উপর ভোটারদের মতামতের প্রবণতা, কোন দলগুলি ক্ষমতা বিরোধী ভোট পাবে তা নির্ধারণ করতে পারে।
কারণসমূহ
যখন ভোটাররা সময়কে খারাপ বলে মনে করেন, তখন এটি ক্ষমতাসীন-বিরোধী মনোভাব সৃষ্টি করতে পারে। যাইহোক, এটি পক্ষপাতের বিষয়। উদাহরণ স্বরূপ, একজন রাজনীতিকের মেয়াদে অর্থনৈতিক অবস্থার অবনতি হয়েছে কিনা সে সম্পর্কে ধারণাগুলি দলীয় পক্ষপাত দ্বারা প্রভাবিত হয়। মার্কিন যুক্তরাষ্ট্রে, মূলধারার মিডিয়ার বিপরীতে পক্ষপাতমূলক মিডিয়ার উপর নির্ভরতা কংগ্রেসের প্রতি ক্ষমতাসীন বিরোধী মনোভাবের সাথে যুক্ত। নতুন গণতন্ত্রের নির্বাচন, যেমন মধ্য ও পূর্ব ইউরোপ, এবং লাতিন আমেরিকা ও এশিয়ায়, প্রায়শই ক্ষমতাসীন-বিরোধীতা দ্বারা চিহ্নিত করা হয়।
ভুটান
২০১৮ সালের ভুটানের নির্বাচনে ক্ষমতাসীন বিরোধী ফলাফল ছিল।
ভারত
বিশ্বে ভারতে ক্ষমতাসীন বিরোধিতার হার সবচেয়ে বেশি। উদাহরণ স্বরূপ, ১৯৮৫ সাল থেকে, ভারতের আসামে নির্বাচকমণ্ডলী অসম গণ পরিষদ এবং ভারতীয় জাতীয় কংগ্রেসকে ক্ষমতায় ভোট দেওয়ার মধ্যে দোদুল্যমান। কর্ণাটকে, শেষবার ক্ষমতাসীন সরকার পুনর্নির্বাচিত হয়েছিল ১৯৮৫ সালের ভারতীয় নির্বাচনে। ১৯৮২ সালের বিধানসভা নির্বাচন থেকে কেরালা সর্বদা বিরোধীদের প্রাক-নির্বাচন জোটে ভোট দিয়েছে। ভোটারদের উপস্থিতি ক্ষমতাসীনদের নির্বাচনী পারফরম্যান্সের সাথে সম্পর্কিত বলে মনে হয় না।
২০১৮ সালে, ভারতের ক্ষমতা-বিরোধী সময়ের সাথে তীব্র গ্রামীণ দুর্দশা, একাধিক কৃষক আন্দোলন এবং গুরুতর বেকারত্ব ছিল।
সমালোচনা
বিচার বিভাগীয় নির্বাচনের ক্ষেত্রে ক্ষমতাসীন বিরোধীতার একটি অনুভূত অসুবিধা হল যে ভাল আইনজীবীরা যাকে ঘূর্ণায়মান দরজার বিচার হিসাবে বিবেচনা করেন তা গ্রহণ করতে চাইবেন না। ক্ষমতাসীন বিরোধিতার আরেকটি সমালোচনা হল যে এটি রাজনৈতিক দলগুলিকে দীর্ঘমেয়াদী উন্নয়নের পরিবর্তে একক-মেয়াদী নীতির দিকে মনোনিবেশ করে।
ডলি শাহিন
ডলি আবু শাহিন (دوللي أبو شاهين, জন্ম ২ জুলাই, ১৯৮৫) একজন লেবাননী গায়ক, অভিনেত্রী এবং ফ্যাশন নকশাকারী।
জীবনী
ডলি শাহিন আলে জেলায় একজন লেবাননী ব্রাজিলীয় বাবা এবং একজন লেবাননী মায়ের কাছে জন্মগ্রহণ করেন এবং একজন ক্যাথলিক হিসেবে বেড়ে ওঠেন। আমেরিকান গায়িকা ডলি পার্টনের নামে তার নামকরণ করা হয়েছিল। তিনি লেবাননে এক বছরের জন্য সাংবাদিকতা অধ্যয়ন করেছিলেন, পাঁচ বছরের জন্য সঙ্গীততত্ত্ব অধ্যয়নের জন্য লন্ডনে যাওয়ার আগে।
এদসোন আলভারেস
এদসোন ওমার আলভারেস বেলাস্কেস (জন্ম: ৪ অক্টোবর ১৯৯৭) হলেন একজন মেক্সিকান পেশাদার ফুটবলার, যিনি ওলন্দাজ ক্লাব আয়াক্স এবং মেক্সিকো জাতীয় দলের হয়ে একজন রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসাবে খেলেন।
ক্লাব
আমেরিকা
আন্তর্জাতিক
মেক্সিকো
গঞ্জাম কেওড়া ফুল
গঞ্জাম কেওড়া হল সুগন্ধযুক্ত স্ক্রুপাইন গাছের একটি পুরুষ ফুল যা কেওড়া তেল উত্তোলনের জন্য ব্যবহৃত হয়। গ্রীষ্মমণ্ডলীয় অঞ্চলের স্থানীয়, এটি ভারত সরকারের ভৌগোলিক সূচকের (জিআই) অধীনে (আবেদন নং ২২৯-এ) নিবন্ধিত হয়েছে। কেওড়া সুগন্ধ উৎপাদিত হয় ছাত্রাপুর, ব্রহ্মপুর, গোপালপুর ও জগন্নাথপুর জেলার গঞ্জাম, উড়িষ্যা য় । যদিও কেওড়া গাছগুলি বেশিরভাগ ভারত জুড়ে পাওয়া যায়, কেওদা ফুলের ৯০% বাণিজ্যিক উৎপাদন ওড়িশা রাজ্যে ঘটে বলে অনুমান করা হয়।
কেওড়া গাছের ফুল একটি ছোট গাছ বা ঝোপঝাড়ের উপরে বেড়ে ওঠে; এটি উভয় উপকূলীয় অঞ্চলে চাষ ও বনে বৃদ্ধি পায়। উদ্ভিদটি কিছু অভ্যন্তরীণ জেলাতেও পাওয়া যায় তবে ফুলগুলি মনে হয় কিছু উপকূলীয় অঞ্চলে তাদের সর্বাপেক্ষা সুন্দর ফুলের তোড়া তৈরি করেছে, যা সবচেয়ে বিখ্যাত ওড়িশার গঞ্জাম জেলা । গাছটি ১৮ ফুট উচ্চতায় পৌঁছতে পারে, ঘন শাখাগুলি সহ বায়ু শিকড়গুলি সমর্থিত যা ঘন, প্রায় দুর্ভেদ্য জঙ্গল গঠন করতে পারে। লম্বা পাতাগুলি হ্যান্ডলিং এবং ফসল কাটার কৌশলগুলির সাথে পরিচিত নয় তাদের জন্য উদ্ভিদকে পরিচালনা করা শক্ত এবং প্রান্তের মাঝের পাঁজরগুলির সাথে কাঁটাযুক্ত স্পাইন রয়েছে। পুরুষ ফুল "স্পাইক" (অথবা পুষ্পবিন্যাস ) ১০-২০ ইঞ্চি লম্বা হয়। প্রতিটি স্পাইকের কেন্দ্রীয় ডাঁটির পাশাপাশি একাধিক ফুলের সন্ধান পাওয়া যায়, প্রতিটি সুগন্ধযুক্ত ক্রিমযুক্ত রঙের স্পাথে আবদ্ধ থাকে (একটি স্পাথ হল একটি ফুলকে ঘিরে থাকা একটি প্রতিরক্ষামূলক পাতা)। একটি সম্পূর্ণ পরিপক্ক কেওড়া গাছ আউন্স প্রতি ৫ থেকে ৬ ওজনের ওজনের হয়। এর প্রায় ৩০ থেকে ৪০টি ফুল স্পাইক তৈরি করে।
প্রকার
কেওড়া উদ্ভিদটি হিংস্র, বিভিন্ন গাছের উপর পুরুষ ও স্ত্রী ফুল উৎপাদিত হয়। সংস্কৃত ভাষায় উদ্ভিদকে কেতকি বলা হয়। পুরুষ গাছগুলিকে 'কেতকী বিফল', এবং স্ত্রী গাছপালাকে 'স্বর্ণ কেতকী' বলে।
পুরুষ গাছ - ফুল
কেওড়া ফুলের তোড়া তৈরির জন্য কেবল পুরুষ গাছের ফুলই কাটা হয়। ফুলের তোড়া মিষ্টি, গোলাপ ফুলের মতো। গাছগুলি বছরে তিনবার ফুল দেয় (গ্রীষ্ম, বর্ষা এবং শীতকালে)। বেশিরভাগ ফুল যা বর্ষার মরসুমে (জুলাই-সেপ্টেম্বর)হয়, সেরা ফুলের তোড়া সরবরাহ করে। প্রায় ৩০% ফুল গ্রীষ্মে (মে - জুন) এবং অন্য ১০% শীতকালে (অক্টোবর-নভেম্বর) জন্মে। মাখনের মতো সাদা রঙের ফুলগুলি প্রায় এক ফুট দীর্ঘ লম্বা স্পাইকগুলিতে আবদ্ধ থাকে। গড়ে, একটি পরিপক্ক উদ্ভিদ প্রায় ৩৫টি ফুল স্পাইক তৈরি করতে পারে, যার প্রতিটি ওজন প্রায় ৫ থেকে ৬ আউন্স।
মহিলা গাছ - ফুল
মহিলা গাছের ফুলের কোনও ফুলের তোড়া নেই। এটি ফল হিসাবে বিকাশ করা হয়।
কেওড়া রুহ (তেল)
এটি পুরুষ কেওড়া ফুল থেকে নেওয়া ১০০% খাঁটি তেল। কেওড়া রুহ এক আউন্স উৎপাদন করতে প্রায় ১,০০০টি ফুল (৩৭০ পাউন্ড) লাগে। আয়ুর্বেদে তেলটি উত্তেজক হিসাবে ব্যবহৃত হয়, এবং বাতের চিকিৎসার জন্য ব্যবহৃত হয়।
কেওড়া আতর (সুগন্ধি)
কেওড়া ফুলগুলি চন্দনের কাঠের তেলতে দ্রবীভূত করা হয়। কেওড়া আতরে প্রায় ৩% থেকে ৫% কেওড়া তেল রয়েছে এবং বাকী অংশটি চন্দনের তেল। সাধারণত, এটি প্রতি পাউন্ড চন্দন তেল ফুল (১০,০০০ থেকে ১৫,০০০) সংখ্যার ক্ষেত্রে নির্দিষ্ট করা হয়, এটি ভারতে ব্যবহৃত সবচেয়ে জনপ্রিয় আতর। এটি কানের পিছনে লাগানো হয়, এবং পোশাক গন্ধযুক্ত করতে ব্যবহার করা হয়। সুগন্ধি বিভিন্ন প্রসাধনীও যোগ করা হয়।
কেওড়া জল (হাইড্রোজল)
সুগন্ধযুক্ত হাইড্রোজল (একটি অত্যাবশ্যক তেলের ডিস্টিলেট) গরম গ্রীষ্মে সংগ্রহ করা স্বল্প মানের ফুল থেকে প্রাথমিক পণ্য হতে পারে, বা এটি কেওরা রুহ বা আতর উৎপাদন থেকে একটি গৌণ পণ্য হতে পারে। কেওড়া জলকে কেওড়া পানিও বলা হয়। কেওড়া জল কেওড়া তেলের প্রায় ০.০২%। ২৪টি ফুল এক পাউন্ড প্রাথমিক হাইড্রোজল তৈরি করতে পারে। হাইড্রোজল জনপ্রিয় মিষ্টি যেমন রসগুল্লা, রসমালাই এবং গোলাপ জামুনে ব্যবহৃত হয়। এটি বিরিয়ানির মতো খাবারের স্বাদ বৃ্দ্ধিতে ব্যবহার করা হয়।
গঞ্জামে কেওড়া ইন্ডাস্ট্রি
ফুল প্রক্রিয়াজাতকরণের পরে উৎপাদিত কেওড়া ফুল এবং এর রুহও এই অঞ্চলে অনন্য। ফুলটি জেলার অন্তত চার উপকূলীয় ব্লকগুলিতে বৃদ্ধি পায়- ছাত্রাপুর, রাঙ্গেইলুন্দা, গঞ্জাম এবং চিকিতি । ডিস্টিলারিগুলিতে ফুল প্রক্রিয়াকরণের মাধ্যমে কেওড়া তেল উত্তোলন করা হয়। স্থানীয়ভাবে ভাটি নামে পরিচিত প্রায় আড়াইশ প্রসেসিং ইউনিট ফুল প্রক্রিয়াজাতকরণে নিযুক্ত ছিল।
সুগন্ধি শিল্পে এর ব্যবহার ছাড়াও কাঁটা ফুলের তেল গুটকা (মুখের ক্যান্সারের কারণ হিসাবে উদ্দীপক) তৈরিতে ব্যবহৃত হয়। ওড়িশা সহ বেশ কয়েকটি রাজ্যে গুটকা উৎপাদন ও বিক্রয় নিষিদ্ধ হওয়ার পর বেশিরভাগ প্রসেসিং ইউনিট কাজ বন্ধ করে দিয়েছে।
টুয়েলে ট্রান্সক্রিপ্ট-বুলেটিন
সংবাদপত্রটির মূল সংস্থা, ট্রান্সক্রিপ্ট বুলেটিন পাবলিশিং হ'ল একটি মুদ্রণ, প্রকাশনা এবং ডিজাইন এন্টারপ্রাইজ, যা পুরো মার্কিন যুক্তরাষ্ট্রের গ্রাহকদের পরিষেবা দেয়।
ইবনে ফাহাদ আল হিলি
আল্লামা শেখ আহমেদ বিন মুহাম্মদ বিন ফাহাদ আল-হিলি আল-আসাদী (আরবি: العلامة أحمد بن محمد بن فهد الحلي الأسدي) (১৩৫৫-১৪৩৮), যিনি ইবনে ফাহাদ আল-হিলি (আরবি: ابن فهد الحلي) নামে পরিচিত, ছিলেন একজন বিশিষ্ট ইরাকি এবং শিয়া আইনবিদ।
তিনি ধর্মীয় নৈতিকতা, প্রার্থনা এবং আধ্যাত্মিকতার উপর তার কাজের জন্য পরিচিত ছিলেন।
প্রাথমিক জীবন এবং শিক্ষা
তার জন্মস্থান কোথায় তা জানা যায়নি। তিনি হিল্লাতে কিছুকাল বসবাস করেন, যেটি ইবনে ফাহদের মতো শিয়া পন্ডিতদের প্রথম কেন্দ্র ছিল। তিনি জয়নাবিয়া স্কুলে অধ্যয়ন করেন এবং ফখর আল-মুহাকিকিন এবং আল-শহীদ আল-আউয়ালের ছাত্রদের দ্বারা শেখানো হয়।
আগা বোজোর্গ আল-তেহরানি বিশ্বাস করেন যে তিনি আল-শহীদ আল-আউয়ালের ছাত্রদের মধ্যে ছিলেন। আল-হিলি ১৪২১ সালে আল-শহীদ আল-আউয়ালের ছেলের কাছ থেকে তার ইজাজা পেয়েছিলেন যখন তিনি জাবাল আমেল এবং জেজিন সফর করেছিলেন। এরপর, তিনি কারবালায় চলে যান এবং এর ধর্মীয় মাদ্রাসার সন্ধান পান। তার পদক্ষেপ কারবালা প্রতিষ্ঠায় গুরুত্বপূর্ণ ভূমিকা পালন করেছিল, বিশেষ করে তৎকালীন ধর্মীয় শিয়া কার্নেল হিসাবে।
কারা কয়ুনলু রাজ্যের উপর প্রভাব
১৪৩৬ সালে, বাগদাদের শাসক ইস্পেন্ড বিন ইউসুফ আল-হিলিকে আমন্ত্রণ জানান, যাতে তিনি সুন্নি পণ্ডিতদের সাথে তার বিশ্বাস নিয়ে বিতর্ক করতে পারেন। বিতর্কে, আল-হিলি এবং তার শিয়া পণ্ডিতদের সংঘ, সুন্নিদের সাথে বিতর্ক করেছিল এবং তাদের পরাজিত করতে সক্ষম হয়েছিল এবং ইস্পেন্ডকে শিয়া ধর্মে রূপান্তরিত করতে রাজি করেছিল। তার পদক্ষেপের মাধ্যমে, ইস্পেন্ড শিয়া ইসলামকে তার রাজ্যের সরকারী ধর্ম হিসাবে ঘোষণা করেন এবং বারো ইমামের নামের সাথে মুদ্রা প্রবর্তন করেন।
কাজ
তিনি ইসলামী বিজ্ঞানের বিভিন্ন দিক যেমন রহস্যবাদ, আইনশাস্ত্র, ঐতিহ্য এবং অন্যান্য ধর্মীয় ক্ষেত্রের উপর বই লিখেছেন। তাদের মধ্যে কিছু অন্তর্ভুক্ত:
মৃত্যু ও সমাধিসৌধ
তিনি কারবালায় ইন্তেকাল করেন এবং নিজ বাড়িতে সমাহিত হন। সময়ের সাথে সাথে, তার সমাধির উপরে একটি মাজার তৈরি করা হয়েছিল। তাঁর বাড়ির নিচতলা একটি মসজিদ এবং কারবালার তীর্থযাত্রীদের জন্য একটি মাজার হয়ে ওঠে। উপরের স্তরগুলো একটি ধর্মীয় সেমিনারিতে পরিণত হয়, যা ইবনে ফাহাদ স্কুল নামে পরিচিত। ১৯৩৯ সালে, মাজারে একটি লাইব্রেরি তৈরি করা হয়েছিল, এবং এর নাম দেওয়া হয়েছিল রাসুল আল-আদহাম লাইব্রেরি। ১৯৬৪ সালে, সাইয়্যিদ মুহাম্মাদ আল-শিরাজী এবং তার ভাই, সাইয়্যিদ হাসান আল-শিরাজী সেমিনারিটি সংস্কার করার জন্য প্রচেষ্টা চালান এবং কারবালার কিছু বিশিষ্ট ব্যক্তিদের কাছ থেকে অনুদান সংগ্রহ করে তা করতে সক্ষম হন এবং এটি সবই করা হয়েছিল কারবালার তত্ত্বাবধানে। সেই সময়ের সর্বোচ্চ ধর্মীয় নেতা ছিলেন সাইয়্যেদ মুহসিন আল-হাকিম।
ইমাম হোসেনের মাজার থেকে প্রায় ৫০০ মিটার দূরে কিবলা রাস্তায় তাঁর মাজার অবস্থিত। ইরাকে মার্কিন আগ্রাসনের পর, শিয়া এনডাউমেন্ট অফিস আরেফ নাসরাল্লাহকে মাজার ও সেমিনারের কমিশনার হিসেবে নিয়োগ দেয়।
লোসাল
লোসাল (Losal) ভারতের রাজস্থান রাজ্যের সিকার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১০ মিটার (১৩৪৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লোসাল শহরের জনসংখ্যা হল ২৫,৩৫৫ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে লোসাল এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
দ্য ফাইনাল কাট (অ্যালবাম)
দ্য ফাইনাল কাট ব্রিটিশ রক ব্যান্ড পিংক ফ্লয়েডের দ্বাদশ স্টুডিও অ্যালবাম। এটি ২১ মার্চ ১৯৮৩ সালে হার্ভেস্ট রেকর্ডস কর্তৃক যুক্তরাজ্যে এবং ২ এপ্রিল ১৯৭৩ সালে কলাম্বিয়া রেকর্ডস কর্তৃক যুক্তরাষ্ট্রে প্রকাশিত হয়। এটি ছিল ব্যান্ডটির প্রতিষ্ঠাতা সদস্য, বেসবাদক এবং গানলেখক রজার ওয়াটার্সের ব্যান্ডের সঙ্গে সর্বশেষ অ্যালবাম, যিনি ১৯৮৫ সালে দলত্যাগ করেন। এছাড়াও এটি একমাত্র পিংক ফ্লয়েড অ্যালবাম যেটির সকল গান ওয়াটার্স কর্তৃক রচিত হয়েছিল, এবং এই প্রথমবাের মতোন কিবোর্ডিস্ট রিচার্ড রাইটের সঞ্চালন ব্যতীত অ্যালবাম। দ্য ফাইনাল কাট কখনও কখনও ওয়াটার্সের একক অ্যালবাম ডি ফ্যাক্টো  হিসাবেও দেখা গেছে।
পটভূমি
অ্যালবামের কাজের শিরোনামটি উইলিয়াম শেক্সপিয়ারের জুলিয়াস সিজারের: "This was the most unkindest cut of all" -সূত্র টানতে দ্য ফাইনাল কাট নামে পরিবর্তিত হয়েছিল। "হোয়েন দ্য টাইগার্স ব্রোক ফ্রি" ২৬ জুলাই ১৯৮২ সালে একক গান হিসেবে নির্গত হয়েছিল, বি-পাশে "ব্রিঙ্গ দ্য বয়েস ব্যাক হোম" নিয়ে", এই একক গানটি দ্য ফাইনাল কাট অ্যালবাম থেকে নেওয়া" লেবেলযুক্ত থাকলেও ২০০৪ সালের সিডি পুনপ্রকাশের পূর্ব পর্যন্ত এটি মূল অ্যালবামে অন্তর্ভুক্ত ছিল না।
রেকর্ডিং
তিনি তার মেজাজ হারান, এবং কামেন কী করছেন তা জানতে চেয়েছিলেন, শুধুমাত্র এ কারণে কামেন লিখেছিলেন যে "আমার ভেড়াসঙ্গম করা উচিত নয়" বারংবার।
তথ্যসূত্র
টীকা
উদ্ধৃতিসমূহ
গ্রন্থতালিকা
ইউয়ান ম্যাকগ্রেগর
ইউয়ান গর্ডন মাকগ্রেগার ওবিই (স্কটিশ: Ewan Gordon McGregor; ; জন্ম: ৩১শে মার্চ, ১৯৭১) হলেন একজন স্কটিশ অভিনেতা। তিনি স্বাধীন নাট্যধর্মী চলচ্চিত্র, বিজ্ঞান কল্পকাহিনীমূলক মহাকাব্যিক চলচ্চিত্র ও সঙ্গীতধর্মী চলচ্চিত্রে অভিনয় করে বিশ্বব্যাপী পরিচিতি লাভ করেন।
মাকগ্রেগারের প্রথম পেশাদারী কাজ ছিল ১৯৯৩ সালে ব্রিটিশ চ্যানেল ফোরের ধারাবাহিক লিপস্টিক অন ইওর কলার। তার অন্যান্য উল্লেখযোগ্য চরিত্র ভূমিকা হল নাট্যধর্মী ট্রেনস্পটিং (১৯৯৬) ও টি২ ট্রেনস্পটিং (২০১৭) ছবিতে হেরোইন আসক্ত মার্ক রেনটন, স্টার ওয়ার্স ত্রয়ীতে (১৯৯৯-২০০৫) জেডি ওবি-ওয়ান কেনবি, সঙ্গীতধর্মী মুলাঁ রুজ! (২০০১) এ কবি ক্রিশ্চিয়ান, বিগ ফিশ (২০০৩) এ এডওয়ার্ড ব্লুম, রোবটস (২০০৫) এ রোডনি কপারবটম, অ্যাঞ্জেলস অ্যান্ড ডিমনস (২০০৯) এ কামেরলেঙ্গো ফাদার প্যাট্রিক ম্যাককেনা, দ্য ঘোস্ট রাইটার (২০১০) এ "ভূত", প্রণয়ধর্মী হাস্যরসাত্মক নাট্য স্যালমন ফিশিং ইন দ্য ইয়েমেন (২০১১) এ ডক্টর আলফ্রেড জোন্স, প্রণয়ধর্মী কাল্পনিক ''বিউটি অ্যান্ড দ্য বিস্ট (২০১৭) এ লুমিয়ের।
মাকগ্রেগর ২০১৭ সালে এফএক্স চ্যানেল প্রচারিত ধারাবাহিক ফার্গোর তৃতীয় মৌসুমে অভিনয়ের জন্য শ্রেষ্ঠ মিনি ধারাবাহিক বা টেলিভিশন চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন। এছাড়া তিনি মুলাঁ রুজ ও স্যালমন ফিশিং ইন দ্য ইয়েমেন ছবিতে তার ভূমিকার জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯৭ সালে তিনি এম্পায়ার ম্যাগাজিনের করা "সর্বকালের সেরা ১০০ চলচ্চিত্র তারকা" তালিকায় ৩৬তম স্থান অধিকার করেন। ২০০৪ সালে বিবিসির ভোটের ফলাফলে দেখা যায় তিনি ব্রিটিশ সংস্কৃতির ৪র্থ প্রভাবশালী ব্যক্তি। তিনি দাতব্য কাজের সাথে জড়িত এবং ২০০৪ সাল থেকে ইউনিসেফ যুক্তরাজ্যের দূত হিসেবে নিযুক্ত রয়েছেন। ২০১৬ সালে তিনি বাফটা ব্রিটানিয়া হিউম্যানিটারিয়ান পুরস্কার লাভ করেন।
প্রারম্ভিক জীবন
মাকগ্রেগার ১৯৭১ সালের ৩১শে মার্চ স্কটল্যান্ডের পার্থে জন্মগ্রহণ করেন। তার শৈশব কাটে ক্রিয়েফে। তার পিতা জেমস চার্লস স্টুয়ার্ট "জিম" মাকগ্রেগার ছিলেন ক্রিয়েফের মরিসন্‌স একাডেমির শিক্ষক।  তার মাতা ক্যারল ডায়ান (প্রদত্ত নাম: লসন) ছিলেন ক্রিয়েফ হাই স্কুলের শিক্ষক ও ডান্ডির কিংসপার্ক স্কুলের উপ-প্রধান শিক্ষক।  তার বড় ভাই কলিন (জন্ম ১৯৬৯) রয়্যাল এয়ার ফোর্সের টর্নেডো জিআরফোর পাইলট। তার মামা অভিনেতা ডেনিস লসন এবং তার মামী শিলা গিশ একজন অভিনেত্রী। কে কারাম ও লু গিশ তার মামাতো বোন।
মাকগ্রেগার ক্রিয়েফের মরিসন্‌স একাডেমিতে পড়াশুনা করেন। ১৬ বছর বয়সে স্কুল ত্যাগ করার পর তিনি পার্থ থিয়েটারে মঞ্চ সহকারীর কাজ করতেন এবং কার্ককাল্ডি কলেজ অব টেকনোলজিতে নাট্যতত্ব বিষয়ে একটি কোর্স করেন। ১৮ বছর বয়সে তিনি লন্ডনের গাইডহল স্কুল অব মিউজিক অ্যান্ড ড্রামাতে নাট্যতত্ত্ব বিষয়ে পড়াশুনার জন্য ভর্তি হন।
খায়রুজ্জামান
খায়রুজ্জামান একজন অবসরপ্রাপ্ত বাংলাদেশ সেনা কর্মকর্তা এবং সাবেক কূটনীতিক, তিনি মালয়েশিয়ায় বাংলাদেশের রাষ্ট্রদূতের দায়িত্ব পালন করেছেন। ১৯৭৫ সালের জেল হত্যা মামলায় অভিযুক্ত তিনি। বর্তমানে পলাতক আছেন।
কর্মজীবন
খায়রুজ্জামান বাংলাদেশ সেনাবাহিনীতে দায়িত্ব পালন করে মেজর পদে থেকে অবসর গ্রহণ করেন। ১৯৭৫ সালের জেল হত্যা মামলায় তাকে আসামি করা হয়। যেখানে সৈয়দ নজরুল ইসলাম, তাজউদ্দীন আহমদ, মুহাম্মদ মনসুর আলী ও আবুল হাসনাতকে হত্যা করা হয়। শেখ মুজিবের হত্যার পর তাকে বাংলাদেশের রাষ্ট্রদূত হিসেবে বিদেশি চাকরিতে পাঠানো হয়। ১৯৯৬ সালে বাংলাদেশ আওয়ামী লীগ সরকার ক্ষমতায় আসলে তখন তিনি ফিলিপাইনে বাংলাদেশের রাষ্ট্রদূত ছিলেন। তিনি বাংলাদেশে ফিরে এসে গ্রেপ্তার হন।
২০০১ সালের অষ্টম জাতীয় সংসদ নির্বাচনের সময় তিনি রাষ্ট্রপতি শেখ মুজিবুর রহমানের হত্যাকাণ্ডে জড়িত থাকার অভিযোগে কারাগারে ছিলেন। চারদলীয় ঐক্যজোট সরকার ক্ষমতায় এলে তাকে মুক্তি দেওয়া হয়। তাকে পররাষ্ট্র মন্ত্রণালয়ে অতিরিক্ত সচিবের মর্যাদা দেওয়া হয়। তাকে মালয়েশিয়ার রাষ্ট্রদূত করা হয়। ২০০৪ সালে তাকে বাংলাদেশের নিম্ন আদালত জেল হত্যা মামলা থেকে দেয়া হয়।
২০০৯ সালে বাংলাদেশ আওয়ামী লীগ ক্ষমতায় এলে তারা তাকে পুনরায় ডেকে পাঠানো হয়। তিনি ছুটি চেয়েছিলেন কিন্তু সরকার তা প্রত্যাখ্যান করেন। তার স্থলে বাংলাদেশ সরকার এ কে এম আতিকুর রহমানকে রাষ্ট্রদূত নিয়োগ দেন। তার পর তিনি বাংলাদেশে ফিরে না এসে " মালয়েশিয়া মাই সেকেন্ড হোম " প্রোগ্রামের আওতায় মালয়েশিয়ায় থাকার আবেদন করেন। ২০২২ সালের ৯ ফেব্রুয়ারি মালয়েশিয়ান পুলিশ তাকে মালয়েশিয়ার আমপাং, সেলাঙ্গর এলাকার একটি অ্যাপার্টমেন্ট থেকে  গ্রেপ্তার করে।  মালয়েশিয়া কর্তৃপক্ষ জানায় যে, বাংলাদেশের অনুরোধে তাকে গ্রেপ্তার করা হয়েছে। গ্রেপ্তারের পর তার আইনজীবীরা দাবি করেন, তাদের মক্কেল একজন রাজনৈতিক আশ্রয়প্রার্থী। তিনি জাতিসংঘের শরণার্থী সংস্থার কার্ডধারী। তিনি কোনো অভিবাসন আইন লঙ্ঘন করেননি। এই আটকাদেশের বিরুদ্ধে তার স্ত্রী রিট আবেদন করলে মালয়েশিয়া আদালত ১৬ ফেব্রুয়ারি তাকে নিঃশর্ত মুক্তি দেন।
বার্বাডোস ফুটবল অ্যাসোসিয়েশন
এই সংস্থাটি বার্বাডোসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বার্বাডোস প্রিমিয়ার লীগ এবং বার্বাডোস এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে বার্বাডোস ফুটবল অ্যাসোসিয়েশনের সভাপতির দায়িত্ব পালন করছেন র‍্যান্ডি হ্যারিস এবং সাধারণ সম্পাদকের দায়িত্ব পালন করছেন এডউইন উড।
নীললেজ সুইচোরা
বর্ণনা
প্রাপ্তবয়স্ক এই পাখির দৈর্ঘ্য প্রায় ৩০ সেন্টিমিটার ও ওজন ৩৮-৫০ গ্রাম। নীল-সবুজ পালক বিশিষ্ট পাখিটির পেছনের অংশ ও লেজ নীল। গলা খয়েরি, বুকের ওপরটা বাদামি, চোখে কাজল টানা এবং পেট আপেলের মতো সবুজ। চোখ লালচে বাদামি থেকে গাঢ় লাল। কোমর, লেজ ও লেজের নিচের অংশ নীল। লেজের আগায় লম্বা নীল সুই-পালক রয়েছে। ঠোঁটটি সরু ও লম্বা কালো এবং নিচের দিকে বাঁকানো। পা ও পায়ের পাতা কালচে বাদামি। অপ্রাপ্তবয়স্ক নীললেজ সুইচোরার দেহের রং অনুজ্জ্বল ও ফ্যাকাশে। স্ত্রী ও পুরুষ একই রকম দেখতে।
প্রজনন
প্রায় ৬ বছর এদের আয়ুষ্কাল। মার্চ থেকে জুন প্রজননকাল। এ সময় পাহাড়ের গায়ে বা নদী ও খালপাড়ে প্রায় ২ মিটার লম্বা সুড়ঙ্গ খুঁড়ে বাসা বানায়। সেখানে ৫-৬টি ডিম পাড়ে। ডিমের রং সাদা। ২১-২৬ দিনে ডিম ফোটে। ২০-২৭ দিন পরে বাচ্চারা উড়তে শেখে।
মহাশক্তি
হিন্দু শাক্তধর্মে মহাশক্তি (সংস্কৃত: महाशक्ति) জগত সৃষ্টির আদি কারণ এবং জগতের প্রধান শক্তি। হিন্দুধর্মে তাকে দিব্য জননীর স্থান প্রদান করা হয়।
শাক্তধর্মে মহাশক্তিকেই সর্বোচ্চ ঈশ্বর মনে করেন দেবতা শিবের প্রকৃতি হলেন পার্বতী তিনিই দেবী মহাশক্তি।
শাক্ত বিশ্বাস অনুযায়ী, মহাশক্তি কেবলমাত্র সৃষ্টির কারণই নন, তিনি জগতের সকল পরিবর্তনেরও মূল কারণ। মহাশক্তির আদি ও অন্ত নেই। এই সর্বাপেক্ষে গুরুত্বপূর্ণ রূপটি হল কুণ্ডলিনী শক্তি, সাধারণত পুরান অনুসারে দেবী পার্বতী।
মাহি গিল
মাহি গিল (ইংরেজি: Mahie Gill) (জন্ম: ১৯ ডিসেম্বর ১৯৭৫) একজন ভারতীয় অভিনেত্রী যিনি বলিউডের চলচ্চিত্রে অভিনয় করেন। তিনি অনুরাগ কাশ্যপ পরিচালিত দেব.ডি (২০০৯) হিন্দি চলচ্চিত্রে পারু চরিত্রে অভিনয়ের জন্য ব্যপকভাবে পরিচিত। যা বাঙালী লেখক শরৎচন্দ্র চট্টোপাধ্যায়ের বাংলা উপন্যাস দেবদাস (১৯০১) অবলম্বনে নির্মিত। এ চলচ্চিত্রে অভিনয়ের জন্য ২০১০ সালে তিনি শ্রেষ্ঠ অভিনেত্রী বিভাগে ফিল্মফেয়ার সমালোচনা পুরস্কার লাভ করেন। বলিউডে অভিষেকের পূর্বে তিনি পাঞ্জাবী চলচ্চিত্রে কাজ করতেন।  গিল, সাহেব, বিবি অউর গ্যাংস্টার (২০১১) চলচ্চিত্রে মাধবী দেবী চরিত্রে অভিনয় করেন, যেখানে তিনি যৌন-হতাশ এক নারীর চরিত্র ফুটিয়ে তোলেন। এই চলচ্চিত্রের ব্যাপক সমালোচনা ও ব্যবসাসফলতার কারণে ২০১৩ সালে এর পরবর্তী সংস্করণ সাহেব, বিবি অউর গ্যাংস্টার রিটার্নস মুক্তি দেয়া হয়।
প্রাথমিক জীবন এবং শিক্ষা
গিল পাঞ্জাবের চণ্ডীগড়ে জন্মগ্রহণ করেন। ১৯৯৮ সালে চণ্ডীগড়ের পাঞ্জাব বিশ্ববিদ্যালয় থেকে থিয়েটার বিষয়ের উপর তিনি স্নাতক সম্পন্ন করেন। তিনি মনে করেন তার অপূর্ণাঙ্গতার কারণে তার প্রথম বিবাহ ব্যর্থ হয়েছে।
অভিনয়জীবন
মাহি পাঞ্জাবী ভিত্তিক বলিউড ছবি হাওয়াতে প্রথম সফলতা পান। অনুরাগ তাকে একটি পার্টিতে প্রথম দেখেন এবং দেব ডি ছবিতে পারু চরিত্রে তাৎক্ষণিক ভাবে স্বাক্ষর করান। তিনি রাম গোপাল ভার্মার সাথে নট আ লাভ স্টোরি নামক ছবিতে কাজ করেন। ছবিটি ২০০৮ সালে নিরাজ গ্রুভারের হত্যা মামলার উপর ভিত্তি করে নির্মাণ করা হয়। গিল সাহেব বিবি অর গ্যাংস্টার ছবিতে জিমি শেরগিল ও রনদিপ হুদার সাথে অভিনয় করেন। ৩০শে সেপ্টেম্বর, ২০১১ ছবিটি মুক্তি পায়। ছবিটির জন্য তিনি ফিল্মফেয়ার শ্রেষ্ঠ অভিনেত্রী অ্যাওয়ার্ড এনে দেয়। তিনি পান সিং তোমার ছবিতে ইরফান খানের সাথে অভিনয় করেন। এটি একজন ক্রীড়াবিদের উপর নির্মিত সত্য কাহিনী যেখানে ক্রীড়াবিদটি পরবর্তীতে দস্যু হিসেবে আত্মপ্রকাশ করে। এই ছবিতে তিনি প্রধান চরিত্রের স্ত্রীর ভূমিকায় অভিনয় করেন। অপূর্ব লাখিয়ার ছবি তুফানের মাধ্যমে মাহি তেলুগু ছবিতে প্রথম আত্মপ্রকাশ করেন। তুফান ছবিটির পাশাপাশি এর হিন্দি সংস্করণ জানযিরেও অভিনয় করেন। পরবর্তীতে তিনি সাইফ আলী খান অভিনীত তিগমাংসু থুলিয়া নির্মিত বুলেট রাজা ছবিতে আইটেম হিসেবে কাজ করেন।
আহমদ ইয়াসাভী
খাজা আহমদ ইয়াসাভী (Қожа Ахмет Ясауи, قوجا احمەت ياساۋٸ; أحمد يسوي; ১০৯৩–১১৬৬) ছিলেন একজন তুর্কি কবি এবং সুফি, একজন প্রাথমিক মরমী যিনি তুর্কীভাষী বিশ্বজুড়ে সুফি তরিকার বিকাশে শক্তিশালী প্রভাব বিস্তার করেছিলেন। ইয়াসাভী হলেন প্রাচীনতম পরিচিত তুর্কী কবি যিনি মধ্য তুর্কি ভাষায় কবিতা রচনা করেছিলেন। তিনি জনপ্রিয় রহস্যবাদের পথিকৃৎ ছিলেন, প্রথম তুর্কী সুফি তরিকা ইয়াসাভীয়া বা ইয়েসেভিয় প্রতিষ্ঠা করেছিলেন, যা খুব দ্রুত তুর্কি ভাষাভাষী এলাকায় ছড়িয়ে পড়ে। তিনি ছিলেন তার মুর্শিদ (আধ্যাত্মিক পথপ্রদর্শক), ইউসুফ হামাদানির মতো একজন হানাফি আলেম।
প্রাথমিক জীবন
থাম্ব| [[খাজা আহমেদ ইয়াসাবির দরগা|আহমেদ ইয়াসাভীর মাজার]] একাদশ শতাব্দীর শেষ দিকে সায়রামে ইব্রাহিমের ঘরে আহমদ ইয়াসাভীর জন্ম হয়েছিল। তিনি সাত বছর বয়সে তার বাবাকে হারিয়েছিলেন এবং তারপরে আরসলান বাবা তাকে বড় করেছিলেন। ততক্ষণে, ইয়াসাভী ইতিমধ্যেই উচ্চতর আধ্যাত্মিক পর্যায়গুলির মধ্য দিয়ে এগিয়ে গিয়েছিলেন এবং আরসলান বাবার নির্দেশনায় তরুণ আহমদ পরিপক্কতার একটি উচ্চ স্তরে পৌঁছেছিলেন এবং ধীরে ধীরে প্রতি অংশ থেকে খ্যাতি অর্জন করতে শুরু করেছিলেন। তার পিতা ইব্রাহিম সেই অঞ্চলে অসংখ্য কীর্তি সম্পাদনের জন্য বিখ্যাত ছিলেন এবং তার সম্পর্কে অনেক কিংবদন্তি বলা হয়েছিল। ফলস্বরূপ, এটি স্বীকৃত হয়েছিল যে, তার বংশের ক্ষেত্রেও, এই শান্ত এবং বিনয়ী তরুণ ছেলেটি, যিনি সর্বদা তার বড় বোনের কথা শুনতেন, তিনি আধ্যাত্মিকভাবে গুরুত্বপূর্ণ পদে অধিষ্ঠিত ছিলেন।
ইয়াসাভী পরে বুখারায় চলে যান এবং ইউসুফ হামাদানির সাথে তার চর্চা অনুসরণ করেন। ইউসুফ হামদানীর মৃত্যুর পর প্রথমে আবদুল্লাহ বারকি এবং তারপর হাসান-ই আন্দাকি হামদানি খানকাহের প্রধান নিযুক্ত হন। ১১৬০ সালে হাসান-ই আন্দাকির মৃত্যু হলে ইয়াসাভী নকশবন্দী তরিকার প্রধান মুর্শিদ হন। এরপর তিনি হামাদানির নির্দেশে এই পদটি আবদুল খালিক গজাদওয়ানীর কাছে পরিণত করেন এবং তুর্কিস্তানে ইসলাম প্রচারের জন্য তুর্কিস্তান শহরে চলে যান।
প্রভাব
আহমদ ইয়াসাভী মধ্য এশিয়া জুড়ে ইসলাম প্রচারের জন্য যথেষ্ট প্রচেষ্টা করেছিলেন এবং এই অঞ্চলে অসংখ্য ছাত্র ছিল। ইয়াসাভীর কবিতা মধ্য এশীয় তুর্কী সাহিত্যে ধর্মীয় লোক কবিতার একটি নতুন ধারা তৈরি করে এবং নিম্নলিখিত দেশগুলির অনেক ধর্মীয় কবিদের প্রভাবিত করেন। ইয়াসাভী ইয়াসি শহরকে কাজাখ স্টেপের জন্য শিক্ষার প্রধান কেন্দ্রে পরিণত করেছিলেন, তারপর ৬৩ বছর বয়সে মননশীল জীবনে অবসর নিয়েছিলেন। তিনি নিজেই একটি ভূগর্ভস্থ কক্ষ খনন করেন যেখানে তিনি তার বাকি জীবন কাটিয়েছিলেন।
খেজুর গাছ
জনশ্রুতি আছে যে একজন ধর্মীয় মরমী, আরিস্তান-বাব ছিলেন খাজা আহমদ ইয়াসাভীর শিক্ষক এবং আধ্যাত্মিক পরামর্শদাতা। এটি আরিস্তান-বাবের ছিল যিনি আমানত প্রেরণ করেছিলেন, যা খেজুরের বীজের মধ্যে ছিল। জনশ্রুতি অনুসারে, আরিস্তান-বাব ছিলেন মহানবী হজরত মুহাম্মদ (দ.)'র সহযোগী। একদিন নবী মুহাম্মদ এবং তার সঙ্গীরা বসে খেজুর খাচ্ছিলেন। একটি ফল থালা থেকে পড়ে গেল, এবং নবী ওহীটি শুনলেন: "এই খেজুরটি একটি মুসলিম বালক আহমদের জন্য, যিনি আপনার চেয়ে ৪০০ বছর পরে জন্মগ্রহণ করবেন।" নবী তার সাথীদের জিজ্ঞাসা করলেন কে এই খেজুরটি তার ভবিষ্যতের মালিককে দেবে। কেউ স্বেচ্ছায় কাজ করেনি। নবী তার প্রশ্নের পুনরাবৃত্তি করলেন, এবং তারপরে আরিস্তান-বাব উত্তর দিলেন: "আপনি যদি আল্লাহর কাছে আমার ৪০০ বছরের জীবন দেওয়ার জন্য দোয়া করেন, তাহলে আমি খেজুরটি দেব।"
তৈমুরের স্বপ্ন
এটা বিশ্বাস করা হয় যে একদিন রাতে তৈমুর তার স্বপ্নে আহমদ ইয়াসাভীকে দেখেছিলেন, যেখানে ইয়াসাভী আসন্ন বুখারার বিজয়ের সুসংবাদ দিয়েছিলেন। এটিকে একটি নিদর্শন হিসেবে গ্রহণ করে তৈমুর এমন একটি প্রচারণা চালিয়েছিলেন যা সত্যিই সফল হবে। তার বিজয়ের পর, তিনি ইয়াসাভীর কবর দেখার সিদ্ধান্ত নেন এবং সেখানে একটি রাজকীয় সমাধি নির্মাণের আদেশ দেন।
আনা ফ্রাঙ্কের ডায়েরি
আনা ফ্রাঙ্কের ডায়েরি (এক কিশোরীর ডায়েরি নামেও পরিচিত) ওলন্দাজ ভাষায় আনা ফ্রাঙ্ক দ্বারা লিখিত একটি বই। বইটিতে আনা ফ্রাঙ্ক তার দিনলিপির বর্ণনা দিয়েছেন যখন জার্মান নাজি বাহিনীর নেদারলেন্ডস অভিযানের সময় তিনি ও তার পরিবার দুই বছর একটি বাড়িতে লুকিয়ে ছিলেন।
ইতিহাস
জার্মান নাজি বাহিনী যখন নেদারলেন্ডস এ অভিযান চালায় তখন অ্যানা ও তার পরিবার একটি বাড়িতে লুকিয়ে থাকেন। অ্যানা তার এই লুকিয়ে থাকা দিন গুলুর বর্ণনা লেখা শুরু করে। অ্যানা ১৯৪২ সালে তার ১৩তম জন্মদিনে তার বাবার কাছ থেকে একটি লাল-সাদা চেক প্রিন্টের কাপড়ে মোড়ানো ছোট্ট লক লাগানো অটোগ্রাফ খাতা পান। এই খাতাতেই ১৯৪২ সালের ১২ জুন থেকে তিনি তার দৈনন্দিন জীবনের সাধারণ ঘটনা, কারো সংগে কথা না বলতে পারা, নেদারল্যান্ডের অধিবাসী ইহুদিদের জীবনযাপন, বিধিনিষেধ ও পরবর্তীকালে অ্যানা নিজের অনুভূতি, বিশ্বাস ইত্যাদি সম্পর্কে লিখেছেন। অ্যানা ডায়রিটিকে কিটি বলে সম্বোথন করতেন।
অ্যানা ১৯৪৪ সালের ১ আগস্ট পর্যন্ত লিখেছিলেন। তারপর ৪ আগস্ট তিনি সহ তার পরিবার নাজি বাহিনীর হাতে ধরা পরেন এবং সেখনেই ১৯৪৫ সালে টাইফাসে আক্রান্ত হয়ে মারা যান। তার মৃত্যুর পর মাইপ গিইস নামক এক ব্যক্তি ডায়রিটি উদ্ধার করেন এবং অ্যানার পিতা অটো ফ্রাংককে ডায়রিটি দেন। অটো ফ্রাংক তাদের পরিবারের একমাত্র জীবিত উদ্ধার হওয়া ব্যক্তি।
১৯৪৭ সালে আটো ফ্রাংক এর উদ্দোগে কনটাক্ট পাবলিসিং দ্বারা ওলন্দাজ ভাষায় হেট একটেরহাইস শিরোনামে ডায়রিটি প্রথম বই আকারে বের হয়। প্রকাশ এর পর থেকেই এটি সমালোচকদের দৃষ্টি আকর্ষণ করে। পরবর্তীতে ১৯৫২ সালে ইংরেজি ভাষায় ডাবলডে ও কম্পানি দ্বারা অ্যানা ফ্র্যাংক-দ্য ডায়েরি অফ আ ইয়াং গার্ল শিরোনামে এর ইংরেজি সংস্করণ প্রকাশ হয়। বইটি আনা ফ্রাঙ্কের ডায়েরি শিরোনামে বাংলায় প্রকাশিত হয়। এখন পর্যন্ত বইটি ৬০টির ও বেশি ভাষায় অনুবাদ করা হয়েছে। বইটি বিংশ শতাব্দির জনপ্রিয় বইয়ের তালিকায় স্থান করে নিয়েছে। এছাড়া বইটি অবলম্বনে অনেক নাটক ও চলচ্চিত্র নির্মিত হয়েছে।
মানুয়েল নেগ্রেতে আরিয়াস
মানুয়েল নেগ্রেতে আরিয়াস (Manuel Negrete Arias; জন্ম ১১ই মার্চ, ১৯৫৯) একজন অবসরপ্রাপ্ত মেক্সিকান ফুটবল খেলোয়াড় ও ব্যবস্থাপক।
ক্লাব খেলোয়াড়ী কর্মজীবন
নেগ্রেতে ১৯৮০ সালে মেক্সিকোর ক্লুব উনিবের্সিদাদ নাসিওনাল ("পুমাস" নামেও পরিচিত) নামক ফুটবল ক্লাবের পক্ষে পেশাদারী ফুটবল খেলোয়াড় হিসেবে কর্মজীবন শুরু করেন। তিনি শীঘ্রই মেক্সিকো ফুটবল ভক্তদের কাছে তাঁর ক্রীড়াশৈলীর জন্য জনপ্রিয় হয়ে ওঠেন। ১৯৮৬ সালের ফুটবল বিশ্বকাপে অংশগ্রহণ করার পর নেগ্রেতে মেক্সিকান ফুটবল লিগে খেলা অব্যাহত রাখেন। পরে তিনি ইউরোপীয় ফুটবল লিগগুলিতে খেলতে যান, প্রথমে পর্তুগালের স্পোর্টিং লিসবন ক্লাবে, এবং পরবর্তীতে স্পেনের স্পোর্টিং দে হিহন ক্লাবে।
খেলোয়াড়-পরবর্তী কর্মজীবন
অবসর গ্রহণের পরে নেগ্রেতে উনাম পুমাস যুবদলের প্রশিক্ষক হিসেবে কাজ করেন এবং পরবর্তীতে ক্লুব লেওন ফুটবল ক্লাবের সহকারী প্রশিক্ষক হিসেবে কাজ করেন। পরে তিনি সেখানকার প্রধান প্রশিক্ষকে পরিণত হন।
গোহালা ইউনিয়ন
অবস্থান ও সীমানা
গোহালা ইউনিয়নের কার্যালয় উপজেলা সদর হতে ১৬ কি.মি. দক্ষিণ-পূর্বে গোহালা বাজারে অবস্থিত। জেলা সদর হতে দুরত্ব ৪৪ কি.মি.। ইউনিয়নের উত্তরে দিগনগর ইউপি, দক্ষিণে খালিয়া ইউপি, পূর্বে রাঘদী ইউপি এবং পশ্চিমে ননীক্ষীর ইউপি অবস্থিত।
ইতিহাস
ব্রিটিশ শাসনামলের আনুমানিক ১৯৪৩ সালে প্রথম মুকসুদপুর অধীনে বর্তমান গোহালা ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক সুবিল ইউনিয়ন থেকে রসুল পুর গ্রাম কে পৃথক করে রসুলপুর নামে আলাদা ইউনিয়ন গঠন করা হয়। বর্তমানে কয়েকটি ছোট বড় গ্রাম মিলিয়েই গোহালা ইউনিয়ন পরিষদ।
প্রশাসনিক এলাকা
গ্রাম সমূহ- বামনডাঙ্গা, প্রশন্নপুর, পূর্বনওখন্ডা, গোহালা, ভট্টাচার্য্যকান্দি, বিশ্বনাথপুর, মুনিরকান্দি, মুড়িয়াজোড়া, আড়ুয়াকান্দি, আচারপাড়া, জিরাতলী, কাজিপাড়া, যাত্রাবাড়ী, হরিশ্চর, চকাআমবাড়ী (নয়াকান্দি), উঃগঙ্গারামপুর, দঃগঙ্গারামপুর, গয়লাকান্দি।
আয়তন ও জনসংখ্যা
আয়তন: ১৪.৭০ বর্গ কি.মি.। জনসংখ্যা: ২০,৫৩৪ জন। (২০১১ আদম শুমারী অনুযায়ী)
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- সফিকুল আলম মোল্লা
জোয়েল উইলসন (আম্পায়ার)
জোয়েল শেলডন উইলসন (Joel Sheldon Wilson; জন্ম: ৩০ ডিসেম্বর, ১৯৬৬) ত্রিনিদাদে জন্মগ্রহণকারী ওয়েস্ট ইন্ডিয়ান ক্রিকেট আম্পায়ার। আন্তর্জাতিক ক্রিকেট কাউন্সিল প্রণীত আম্পায়ার ও রেফারিদের আন্তর্জাতিক তালিকার অন্যতম সদস্য উইলসন ওয়েস্ট ইন্ডিজের আম্পায়ার হিসেবে ক্রিকেটে প্রতিনিধিত্ব করছেন।
পরিসংখ্যান
২৮ আগস্ট, ২০১৬ তারিখ অনুযায়ী:
দর্শনা রেলওয়ে স্টেশন
দর্শনা রেলওয়ে স্টেশন হলো বাংলাদেশ এর একটি সীমান্তবর্তী রেলওয়ে স্টেশন, যেটি খুলনা বিভাগের চুয়াডাঙ্গা জেলার দামুড়হুদা উপজেলায় দর্শনা শহরে  অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। ১৮৬২ সালে ইস্টার্ন বেঙ্গল রেলওয়ের কলকাতা- কুষ্টিয়া  রেলপথ খোলা হলে দর্শনা স্টেশনটি চালু হয়। মৈত্রী এক্সপ্রেস এই স্টেশনের উপর দিয়ে যায়। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশ (পরে ১৯৫৬ সালে যার নাম পরিবর্তন করে পূর্ব পাকিস্তান হয়) এর মধ্যে। অবিভক্ত ভারতের ওপর ব্রিটিশ শাসনের সময়, নিয়মিত রাত ব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন সংযোগের অবসান ঘটায়। ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতি-রাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট এ, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত। সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের বর্তমান রাষ্ট্রপতি এবং ভারতের তৎকালীন পররাষ্ট্রমন্ত্রী ও বর্তমান রাষ্ট্রপতি প্রণব মুখোপাধ্যায়ে র ঢাকা ভ্রমনের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে।২০০৮ সালের ১৪ এপ্রিল, বাংলা পয়লা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য।
কমন রেড ফরেস্টার
কমন রেড ফরেস্টার(বৈজ্ঞানিক নাম: Lethe mekara(Moore)) একপ্রকারের মাঝারী আকৃতির প্রজাপতি। এরা নিমফ্যালিডি পরিবার এবং স্যাটিরিনি উপগোত্রের সদস্য।
আকার
কমন রেড ফরেস্টারের প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়।
বিস্তার
ভারত (সিকিম থেকে অরুণাচল প্রদেশ ও উত্তর পূর্ব ভারত) নেপাল, ভুটান, বাংলাদেশ, মায়ানমার ইত্যাদির বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : পুরুষ প্রকারের ডানার উপরিতল বাদামি। সামনের ডানা দাগ-ছোপহীন| পিছনের ডানা খাঁজকাটা (toothed) এবং ২ নং শিরায় টার্মেন তীক্ষ্ণভাবে অভিক্ষিপ্ত (pointedly projected)।
স্ত্রী-প্রকারে ডানার উপরিতল কালচে বাদামি বা খয়েরি ও লালচে বাদামির মিশ্রণ। সামনের ডানার এপিক্যাল (শীর্ষ) অংশের নিচের দিকে একটি মাঝারি আকৃতির সাদা ছোপ দেখা যায়। কোস্টা থেকে ৪ নং শিরা পর্যন্ত বিস্তৃত ডিসকাল বন্ধনীটি তেরছা, সাদা ও চওড়া। উক্ত ডিসকাল বন্ধনীর ঠিক নিচেই সাদা দুটি ত্রিভুজাকৃতি বড় ডিসকাল ছোপ বর্তমান যেগুলির শীর্ষ বহির্মুখী। ডিসকাল বন্ধনী ও ছোপদুটির ভিতরের দিকে একদম গায়েই ডীস্কো-সেলুলার অংশে ঘন কালচে বাদামি পটি চোখে পরে যার মধ্যভাগ বাইরের দিকে তীক্ষ্ণভাবে অভিক্ষিপ্ত। পিছনের ডানা পুরুষ নমুনার অনুরূপ খাঁজকাটা ও অভিক্ষিপ্ত।